Orientalismi (kirja)

Orientalismi (Orientalism) on palestiinalaissyntyisen yhdysvaltalaisen kriitikon ja kirjallisuudentutkijan Edward W. Saidin vuonna 1978 ilmestynyt kantaa ottava teos. Alansa merkkiteos synnyttää edelleen keskustelua. Teoksen on vuonna 2011 julkaissut suomeksi Gaudeamus ja sen on suomentanut Kati Pitkänen.

Said arvostelee teoksessaan länsimaita orientalismista eli lähinnä Aasian ja Lähi-idän romantisoinnista ja sen alistamisesta kolonialismin käyttöön. Hän kokoaa kaikki termin orientalismi sisältämät eri merkitykset yhteen ja väittää, että tämän "imperialistisen salajuonen" tavoitteena oli ja on yhä länsimaiden taloudellinen ja poliittinen valta.

 
Saidin edustama ja alulle panema suuntaus on saanut nimen jälkikoloniaalinen kritiikki, ja Orientalismi on sen avainteos. Saidin ajatukset ovat saaneet paljon kannattajia idässä ja lännessä, mutta alusta lähtien myös poikkeuksellisen paljon arvostelua. Yksi arvostelun aiheita on Saidin huomion kohdistuminen pääosin Britannian ja Ranskan siirtomaavaltaan, ja hän unohtaa esimerkiksi saksalaiset ja unkarilaiset orientalistit.

Said on kirjoittanut teokseensa myöhemmin esipuheen ja jälkisanat, jotka ovat mukana suomennetussa laitoksessa. Hän käsittelee niissä kirjan vuosikymmenten mittaan osakseen saamaa arvostelua.

Lähteet

Kirjallisuutta

Aiheesta muualla 
 Hannu Reime: Me ja muut . Ydin 3/2011.
 Joonas Säntti: Miten itämaat keksittiin?. Turun sanomat 22.8.2011.

Vuoden 1978 kirjat
Yhdysvaltalaiset tietokirjat
Kirjat historiasta
Orientalistiikka